**Preporučena praksa u trgovini ili transferu hemikalija obuhvaćenih Konvencijom o hemijskom oružju (CWC)**[[1]](#endnote-1)

Preduzeća koja se bave transferom hemikalija obuhvaćenih listama Konvencije o hemijskom oružju (CWC) (na međunarodnom i domaćem tržištu) bi trebalo da razmotre blagovremeno obaveštavanje klijenata da aktivnosti koje podrazumevaju rad sa hemikalijama koje se nalaze na listama Konvencije (tj. prerada, potrošnja, uvoz, izvoz) sa sobom povlače zahtev podnošenja izveštaja Nacionalnom telu za implementaciju Konvencije o hemijskom oružju (CWC).

**Sledeće informacije mogu biti dostavljene vašim klijentima koji vrše transfer hemikalija sa listi Konvencije o hemijskom oružju, nezavisno od toga da li se transfer vrši u zemlji ili inostranstvu:**

* Vaše preduzeće može da razmotri dodavanje izjave fakturama i/ili robno-otpremnoj dokumentaciji, koja ukazuje na sve zahteve i ograničenja koja se primenjuju na hemikalije sa liste 1, 2 ili 3 Konvencije.
* Komercijalna dokumentacija (uključujući, mada ne isključivo, kupoprodajne ugovore, potvrde narudžbina, fakture, otpremnice, avionske tovarne listove, tovarne listove, drumske tovarne listove i specifikacije robe) primaocu treba jasno da nagovesti postojanje određenih posebnih zahteva i ograničenja, odnosno da klijentu stavi do znanja da date hemikalije podležu kontrolama Konvencije o hemijskom oružju. Vaše preduzeće bi trebalo da razmotri mogućnost izrade **Izjave o dostavljanju obaveštenja** kojom se klijent obaveštava da date hemikalije mogu da podležu obavezi izveštavanja u skladu sa Konvencijom o hemijskom oružju (CWC).

Napomena: *Ovaj odeljak Vodiča za Program interne usklađenosti sadrži i model dokumenta Izjave o dostavljanju obaveštenja koje vaše preduzeće može da prilagodi svojim potrebama.*

* Navedite kontakt podatke Nacionalnog tela za implementaciju Konvencije o hemijskom oružju, kako biste pomogli klijentima koji imaju pitanja u vezi sa Konvencijom o hemijskom oružju (CWC).

1. Usvojeno i prilagođeno iz “Global Chemical Industry Compliance Programme (GC-ICP),” CWC, December 2006, Version 1.0, <http://www.cwc.gov/assets/pdf/industry\_compliance\_programme\_2006\_11\_29.pdf>. [↑](#endnote-ref-1)